શાહનવાઝ શેખ

એવામાં મુંબઈના મલાડ સ્થિત માલવણીના 32 વર્ષના શાહનવાઝ શેખ લોકોની જિંદગીઓ બચાવવા માટે મેદાને પડ્યા છે. 

પૈસા ખૂટી ગયા તો તેમણે પોતાની મોંઘી એસયુવી કાર વેચી દીધી અને ઓક્સિજન સિલિન્ડર ખરીદીને લોકોને મફતમાં ઓક્સિજન પહોંચાડ્યો અને લોકોના જીવ બચાવ્યા. 

શાહનવાઝ શેખે કહ્યું, “ઓક્સિજનની અછતના કારણે લોકો જીવ ગુમાવી રહ્યા છે. એવામાં અમારા પ્રયાસ છે કે તમામ સંભવ જિંદગીઓને બચાવી લેવાય, અમે લોકોને મફતમાં ઓક્સિજન પહોંચાડ્યો અને લોકોનો જીવ બચાવ્યો. આના માટે મેં પોતાની એસયૂવી કાર સહિત કેટલીક કિંમતી વસ્તુઓ વેચી દીધી.”

શાહનવાઝથી ઓક્સિજન લઈ ચૂકેલા યગણેશ ત્રિવેદી કહે છે કે આ મહામારીના સમયમાં શાહનવાઝ ભાઈ જે કરી રહ્યા છે તે સરાહનીય છે. ઘણા બધા ટ્રસ્ટ નામના છે પરંતુ અસલમાં શાહનવાઝ ભાઈ લોકોની સેવા કરી રહ્યા છે અને કોઈ ડૉક્યુમેન્ટ અથવા સિક્યૉરિટી વગર સિલિન્ડર આપી રહ્યા છે.”

ગત વર્ષે જ શરૂ કરી હતી મદદ

ખરેખર જ્યારે દેશમાં પહેલીવખત કોરોના વાઇરસની પહેલી લહેર ગત વર્ષે આવી ત્યારે જ શાહનવાઝે પીડિતોની મદદ શરૂ કરી દીધી હતી. 

અચાનક તમામ જગ્યાઓ બંધ હોવાના કારણે રોજ કમાઈને રોજ ખાનારા લોકો માટે બે સમયની રો... બીજા 4000 અક્ષરો માટે લેખ ચાલુ રાખો:
ટલી ભેગી કરવી મુશ્કેલ બની ગઈ હતી. 

મુંબઈના મલાડમાં માલવણીમાં મોટા ભાગના ગરીબ લોકો ઝૂપડપટ્ટીમાં રહે છે.

ઘરોનું સમારકામ અને ઇન્ટિરિયર ડિઝાઇનિંગનું કામ કરનારા શાહનવાઝે જ્યારે માલવણીમાં લોકોને પરેશાન જોયા ત્યારે પોતાની જમા રકમમાંથી ગરીબોના ઘર સુધી રાશન પહોંચાડવાનું કામ શરૂ કર્યું. 

પ્રવાસી મજૂર, જે ગામ જવા માટે જદ્દોજહદ કરી રહ્યા તેમને ખાવાનું આપ્યું.

શાહનવાઝનો દાવો છે, “જ્યારે પહેલીવખત લૉકડાઉન લાગ્યું ત્યારે માલવણી વિસ્તારમાં રોજ કમાઈને રોજ ખાનારા લોકો માટે રોજી રોટીનો રસ્તો બંધ થઈ ગયો હતો. અમારી પાસે જે પણ પૈસા હતા તેનાથી તેમની મદદ કરવાની શરૂ કરી.”

“એની વચ્ચે માલવણીના એક મેદાનમાં પ્રવાસી મજૂરોને બેસેલા જોયા. તે દિવસોમાં મજૂરો પોતાના ગામ જવા માટે લડી રહ્યા હતા. તેમણે રજિસ્ટ્રેશન કરાવવું પડતું હતું અને આ પ્રક્રિયામાં તે ખુલા આકાશની નીચે પોતાની પત્ની અને બાળકોની સાથે ગરમીમાં બેસીને ભૂખ્યા-તરસ્યા રાહ જોયા કરતા હતા.” 

“તે સમયે મને બહુ તકલીફ થઈ અને અમે તે મજૂરો માટે નાસ્તા અને ખાવાની વ્યવસ્થા કરી.”

આ દરમિયાન તેમના દોસ્ત અબ્બાસ રિઝવીની 27 વર્ષીય બહેન આમસા બાનો માતા બનવાના હતા. પરંતુ મુંબઈની પાસેના મુંબ્રામાં તેમની તબિયત ખરાબ થઈ અને શ્વાસ લેવામાં તકલીફ થઈ હોવાના કારણે અને હૉસ્પિટલમાં ચક્કર લગાવતી વખતે આસમાંને મુંબ્રા સ્થિત કલસેકર હૉસ્પિટલની બહાર મૃત્યુ પામી.

જ્યારે અબ્બાસે પોતાના સંબંધીઓની કહાણી શાહનવાઝને  કહી ત્યારે શાહનવાઝે યોજના બનાવી હતી કે તે જરૂરિયાતમંદોને મફતમાં ઑક્સિજન પહોંચાડશે કારણ કે કોરોનાના કપરા કાળમાં હૉસ્પિટલોમાં ઓક્સિજનની અછતના કારણે લોકોના જીવ જઈ રહ્યા હતા.

શાહનવાઝે કહ્યું કે સ્થિતિ ખરાબ હતી અને જ્યારે અબ્બાસે આસમાંની કહાની કહી તો મારા ધ્યાનમાં આવ્યું કે લોકોને ઓક્સિજન મફતમાં આપવું જોઈએ કારણ કે અનેક વખતે હૉસ્પિટલમાં બેડ નથી મળતા ત્યારે પણ ઑક્સિજન જો સમય પર મળી જાય તો જીવ બચી શકે છે. 

શાહનવાઝ શેખ

આ સમયમાં આપણને એ પણ ખબર પડે છે કે ઓક્સિજનની ખૂબ જ કમી છે. અમે કેટલાક લોકો સાથે અને કેટલાક ડૉક્ટરો સાથે ઓક્સિજન સિલિન્ડર વિશે વાત કરી અને જાણ્યું કે અમે કેવી રીતે સિલિન્ડર મેળવી શકીએ છીએ અને કેવી રીતે લોકોની મદદ કરી શકીએ છીએ.’

‘અમે યોજના બનાવી કે સિલિન્ડર લગાવીશું અને તે લોકોને ત્યાં સુધી ઓક્સિજન આપીશું જ્યાં સુધી તેમને હૉસ્પિટલ મળી નથી જતી. અમારી પાસે જેટલા પૈસા હતા તેનાથી 30-40 ઓક્સિજનના સિલિન્ડર...